На основу члана 20. став 1, а у вези са чланом 29. став 1. и 3. Закона о процени утицаја на животну средину („Сл. гласник РС“, број 135/2004 и 36/2009) Одељење за урбанизам, грађевинарство, комунално-стамбене и имовинско-правне послове Општинске управе општине Пријепоље, даје следеће

**О Б А В Е Ш Т Е Њ Е**

Обавештава се јавност и заинтерeсовани органи и организације да је носилац пројекта ,,CETIN“ д.о.о. Београд, Омладинских бригада 90 поднео надлежном органу Општинске управе општине Пријепоље захтев за давање сагласност на студију о процени утицаја на животну средину пројекта базне станице мобилне телефоније на животну средину на локацији ,,Пријепоље 3“, на катастарској парцели број 359/1 КО Ратајска, општина Пријепоље, заведен под бројем 501-48/22.

У складу са чланом 3. став 1. Правилника о поступку јавног увида, презентацији и јавној расправи о студији о процени утицаја на животну средину („Сл. гласник РС“, број 69/2005) увид у поднету студију о процени утицаја на животну средину се може извршити у просторијама Општинске управе у Пријепољу, ул. Трг братства и јединства 1, канцеларија бр. 23 сваког радног дана од 11.00 до 14.00 часова, као и на сајту Општине, у року од 20 дана од дана објављивања овог обавештења.

У складу са чланом 4. став 2. и чланом 6. поменутог правилника, примедбе и мишљења на студију о процени утицаја на животну средину се подносе у писаном облику и достављају Одељењу за урбанизам, грађевинарство, комунално-стамбене и имовинско-правне послове Општинске управе Пријепоље, ул. Трг братства и јединства 1, 31 300 Пријепоље.

У складу са чланом 20. став 3. Закона о процени утицаја на животну средину („Сл. гласник РС“, број 135/2004 и 36/2009) и са чланом 5. горе поменутог правилника, дана 25.07.2023. године, са почетком у 12.00 часова, биће одржана јавна расправа и презентација предметне студије у сали Општинске управе Пријепоље.

Општинска управа Пријепоље

**Одељење за урбанизам, грађевинарство,**

**комунално-стамбене и имовинско-правне послове**